नई दिल्ली: यौन उत्पीड़न के आरोपों से घिरे लेखक और सलाहकार सुहेल सेठ से टाटा सन्स द्वारा क़रार ख़त्म किए जाने की सूचना है. भारत में चले मीटू मुहिम के तहत पांच महिलाओं ने सुहेल सेठ पर यौन उत्पीड़न के आरोप लगाए हैं.टाटा सन्स ने एक महीने की नोटिस के साथ यह क़रार ख़त्म करने का निर्णय लिया है. इससे पहले कंपनी की ओर से कहा गया था कि वह सुहेल सेठ पर लगे यौन उत्पीड़न के आरोपों को देख रही हैं. टाटा समूह के प्रवक्ता की ओर कहा गया था, ‘टाटा समूह कार्यस्थल पर महिलाओं की सुरक्षा को लेकर प्रतिबद्ध है. मीडिया में सुहेल सेठ पर लगे आरोपों पर हमने संज्ञान लिया है. हम इस मामले को देख रहे हैं और इस संबंध में किसी कार्रवाई के बारे में आगे जानकारी देंगे.’